open-index/open-wikipedia-markdown huggingface dataset:
Sakari Vapaasalo

**Tauno Sakari Vapaasalo** (6. syyskuuta 1911 Kemi – 22. kesäkuuta 1984 Ruotsi) oli suomalainen 1930-luvun opiskelijajohtaja, päätoimittaja ja professori.

Vapaasalon vanhemmat olivat kaupunginviskaali W. Jämsen ja Anna Luoma. Hän pääsi ylioppilaaksi Oulussa 1929 ja opiskeli Helsingin yliopistossa valmistuen filosofian kandidaatiksi 1936. Vapaasalo väitteli vuonna 1961 filosofian tohtoriksi Uppsalan yliopistossa, väitöskirjan aiheena oli Eino Leinon tuotannon Kalevala-romantiikka. Hän oli ensimmäinen, joka väitteli Ruotsissa tohtoriksi suomenkielisestä kirjallisuudesta.

Vapaasalo toimi 1930-luvulla Sinimustat-järjestön johtajana ja hän oli Ylioppilaslehden päätoimittajana 1938–1943. Vapaasalo oli Aikakauslehti Sinimustan toimitusneuvoston jäsen 1933–1936, ja hän kirjoitti artikkeleita muun muassa Ajan Suunta- ja Suomen Heimo -lehtiin. Hän oli Helsingin yliopiston ylioppilaskunnan varapuheenjohtaja 1938–1943 ja Pohjois-pohjalaisen osakunnan kuraattori 1939–1941. Vapaasalo oli myös Akateemisen Karjala-Seuran jäsen. Jatkosodan aikana hän toimi muun muassa TK-kirjeenvaihtajana ja vuosina 1942-1943 Itä-Karjalan sotilashallinnon julkaiseman ''Vapaa Karjala'' -lehden päätoimittajana.

Vapaasalo toimi Uppsalan yliopiston suomen kielen lehtorina vuodesta 1951 sekä suomen kielen ja kirjallisuuden dosenttina vuodesta 1961, kunnes jäi eläkkeelle vuonna 1978. Kevätlukukausilla 1970 ja 1972 hän oli Tukholman yliopiston suomen kielen ja kulttuurin vt. professorina. Vapaasalo sai Ruotsissa professorin arvonimen vuonna 1972.

Vapaasalo oli naimisissa vuodesta 1953 Hansi Popperin kanssa.

## Teoksia
* *Itäkarjalaiset ja me* ; tekijät Yrjö Vuorjoki, Reino Ala-Kulju ja Sakari Vapaasalo. Itä-Karj. SE:n valist. Os:n julkaisuja 1. Joensuu 1942, uusi painos 1943
* *Itsenäisyyspäivänä 1942*. Suomen aseveljien liitto, Helsinki 1942
* *Oulun tuomiokirkko*. Oulu 1951
* *A. Santaholma osakeyhtiö 1903-1952 : kauppias [[Antti Santaholma]] ja Kauppahuone A. Santaholma*. Oulu 1953
* *Pohjois-pohjalainen osakunta 1932-1957*. Pohjois-pohjalainen osakunta, Helsinki 1957
* *Studier i Eino Leinos kalevalaromantik* , väitöskirja. Lundequistska bokhandeln, Uppsala 1961
* *Tornion murteen sanastoa suomalaisessa kirjallisuudessa - Tornedalsfinska ord i finskspråkig litteratur*. Tornedalica, Luleå 1990 (muokattu vuonna 1964 kirjoitetusta käsikirjoituksesta)

## Lähteet
* Vem är Vem? Svealand utom Stor-Stockholm 1964 (Projekt Runeberg) 
* Ylioppilaslehden henkilökunta 1913-2013
* Arvonimet (maksullinen artikkeli) Helsingin Sanomat 23.6.1972, HS Aikakone.
* Kuolleita (maksullinen artikkeli) Helsingin Sanomat 4.7.1984, HS Aikakone.
* Sakari Vapaasalon kuolinilmoitus (maksullinen artikkeli) Helsingin Sanomat 21.7.1984, HS Aikakone.
Mylène Demongeot

**Marie-Hélène ”Mylène” Demongeot** (29. syyskuuta 1935 Nizza, Alpes-Maritimes – 1. joulukuuta 2022) oli ranskalainen näyttelijä. Hän näytteli vuodesta 1953 lähtien yhteensä 72 elokuvassa.

Etelä-Ranskan Nizzassa syntynyt Demongeot avioitui 1968 ohjaaja Marc Simenonin kanssa.

## Ura
Demongeot tuli tunnetuksi esittäessään Abigail Williamsia ranskalais-itäsaksalaisessa yhteistuotannossa *[[Tulikoe (elokuva)|Tulikoe]]* (1957), ja hän oli ehdokkaana Bafta-palkinnon saajaksi sarjassa lupaavin tulokas. Hän näytteli muun muassa seikkailuelokuvassa *[[Kolme muskettisoturia (elokuva)|Kolme muskettisoturia]]* (1961) Milady de Winterin roolin ja kolmessa André Hunebellen ohjaamassa *[[Fantômas (kuvitteellinen henkilö)|Fantômas]]*-elokuvassa. Yhdysvalloissa hän näytteli David Nivenin vastanäyttelijänä Otto Premingerin ohjaamassa elokuvassa *[[Tervetuloa ikävä (elokuva)|Tervetuloa ikävä]]* (1958). Hän oli myös César-palkintoehdokkaana parhaan sivuosanäyttelijän sarjassa elokuvista *[[Vallan piiri]]* (2004) ja *[[La Californie]]* (2006).

## Filmografia

## Lähteet

## Aiheesta muualla

*
*
*Mylène Demongeot, AlloCiné 
*Mylène Demongeotin verkkosivu  
*Kuvia ja kirjallisuutta
Sielut kulkevat sateessa

**Sielut kulkevat sateessa** on Pasi Ilmari Jääskeläisen vuonna 2013 ilmestynyt kolmas romaani. Kirjan julkaisi Atena.

## Aiheesta muualla
* Kimmo Rantanen: Jumalaa ja sieluja etsimässä . Turun sanomat 17.11.2013.
* Eija Komu: Sielut kulkevat sateessa . Savon sanomat 22.11.2013.
* Juhani Karila: Ateistin sielunhoito saa poikkeuksellisia käänteitä Pasi I. Jääskeläisen romaanissa. Helsingin sanomat 30.11.2013.
* Jani Ylönen: Seesteisistä kotioloista kosmisiin sfääreihin . Keskisuomalainen 27.2.2014.
* Jani Saxell: Neuroteologiaa ja merten syväläisiä . Parnasso.
The Eternal Sapho

**The Eternal Sapho** (myös nimikkeinä *Bohemia* ja *The Eternal Sappho*) on vuonna 1916 ensi-iltansa saanut Bertram Brackenin ohjaama yhdysvaltalainen mykkä draamaelokuva, jonka pääosaa näyttelee Theda Bara. Elokuvan oletetaan olevan nykyisin kadonnut.

*The Eternal Sapho* perustuu ranskalaisen Alphonse Daudet’n romaaniin *[[Sapho (romaani)|Sapho]]* (1881), jonka pohjalta Mary Murillo laati käsikirjoituksen. Elokuvan tuotanto- ja jakeluyhtiönä toimi Fox Film Corporation, ja se kuvattiin työnimellä *A Modern Sapho* Foxin studioilla New Jerseyn Fort Leessä. *The Eternal Sapho* sai Yhdysvaltain ensi-iltansa 8. toukokuuta vuonna 1916.

## Juoni

*The Eternal Sapho* kertoo vampista, Laura Bruffinsista, jonka avioliittosuunnitelmat varakkaan nuoren miehen kanssa kariutuvat. Laura palaa entisen kuvanveistäjänä työskentelevän rakastajansa luokse, mutta löytää hänet kuolleena. Entinen rakastaja on tehnyt itsemurhan, mikä järkyttää Lauraa pahoin. Tragedia vie Lauran mielenterveyden.

## Näyttelijät

## Lähteet

## Aiheesta muualla
* 
* 
* ''The Eternal Sapho'' TCM Movie Databasessa 
* ''The Eternal Sapho'' Silent eran sivustolla
Wesslin

**Wesslin** on muun muassa seuraavien henkilöiden sukunimi:

* Esa Wesslin (1947–2013), suomalainen jääkiekkoilija
* Samu Wesslin (s. 1975), suomalainen jääkiekkoilija
* Sara Wesslin (s. 1990), kolttasaamelainen televisiotoimittaja
* Taisto Wesslin (1941–2010), suomalainen säveltäjä ja kitaristi
How Could I Want More

”**How Could I Want More**” on yhdysvaltalaisen näyttelijä-laulaja Jamie Lynn Spearsin esikoissinglenä marraskuussa 2013 julkaistu countrykappale. Spears kirjoitti kappaleen yhdessä Rivers Rutherfordin kanssa. Sen tuotti Corey Crowder. Toukokuussa 2014 kappale julkaistiin Spearsin ensimmäisellä EP:llä *[[The Journey]]*.

”How Could I Want More” sijoittui Billboardin Hot Country Songs -listalla sijalle 29 ja Country Digital Songs -listalla kahdeksanneksi.

## Lähteet
Ricardo van Rhijn

**Ricardo van Rhinj** (s. 13. kesäkuuta 1991 Leiden) on alankomaalainen jalkapalloilija, joka edustaa AFC Ajaxia. Hän on oikea laitapakki. Vuodesta 2012 lähtien hän on edustanut Alankomaiden jalkapallomaajoukkuetta.

## Lähteet
Laulava sydän (täsmennyssivu)

**Laulava sydän** tarkoittaa seuraavia:

**[[Laulava sydän]]*, Edvin Laineen ohjaama elokuva vuodelta 1948
**[[Laulava sydän (ohjelmasarja)|Laulava sydän]]*, TV2:n ohjelmasarja
***[[Laulava sydän – The Beatles]]*, ohjelmasarjaan perustuva albumi
***[[Laulava sydän – Juice Leskinen]]*, ohjelmasarjaan perustuva albumi
***[[Laulava sydän – Kaartamo Kettunen Kuustonen]]*, ohjelmasarjaan perustuva albumi
***[[Laulava Sydän (albumi)|Laulava Sydän]], ohjelmasarjaan perustuva albumi
**Laulava sydän'', Eero Avenin albumi
Jyväskylän ylioppilasteatteri

**Jyväskylän ylioppilasteatteri** (JYT) toimii Jyväskylän yliopiston ylioppilaskunnan piirissä. Se aloitti toimintansa syyskuussa 1960 silloisen Kasvatusopillisen korkeakoulun opiskelijoiden teatteriryhmänä. Taiteellisia voittoja JYT sai muun muassa 1970-luvulla Markus Packalénin ohjauksilla Aristofaneen *Rauha* (1975) ja  Bertolt Brechtin *Sezuanin hyvä ihminen* (1976).

1980-luku oli JYT:n kukoistuskausi. Tuolloin teatterissa työskenteli kaksi erityisen lupaavaa ohjaaja-käsikirjoittaja-näyttelijää. Sirkku Peltolan näytelmistä *Pikku Jättiläinen* (1986) ja *Maailman baari* (jossa Torstin roolissa Jukka Keinonen) - muodostui suorastaan kulttinäytelmiä. Samaan aikaan alkoi JYT:ssä ohjaaja Juha Hurmeen monipolvinen tie, joka 1980-luvulla vei Yövieraat- ja Nälkäteatteri-ryhmien perustamiseen.

Muita 1980-luvulla JYT:ssa vaikuttaneita ja sittemmin luovilla aloilla kunnostautuneita toimijoita olivat muun muassa Heikki Salo, Jaana Pesonen, Harto Hänninen, Anu Kuivasmäki ja Auli Mantila.

Näkyvintä JYT:n toimintaa ovat näytelmäproduktiot, joita JYT toteuttaa vuosittain 3–5 kappaletta. Lisäksi teatteri toteuttaa tilausesityksiä ja koulutuksia.

Tekstit vaihtelevat suomalaisista klassikoista eurooppalaisiin tuoreisiin teksteihin ja  teatterin omiin tuotantoihin, aina kuitenkin ylioppilasteatterin henkeen sopivalla raikkaudella ja uskalluksella.

Esiintymistilana toimii Jyväskylän yliopiston pääkampuksella sijaitsevan Ylioppilastalo Ilokiven monitoimitila.

JYT kuuluu valtakunnalliseen ylioppilasteattereiden kattojärjestöön, Suomen Ylioppilasteatteriliitto SYTY ry:hyn. SYTY ry järjestää vuosittain ylioppilasteatterifestivaalit, joihin myös JYT on näytelmillään menestyksekkäästi osallistunut. JYT isännöi festivaalin viimeksi vuonna 2014.

## Lähteet
Kim Müller

**Kim Müller** (s. 25. lokakuuta 1987) on sveitsiläinen alamäkiluistelija. Hänen paras sijoituksensa Red Bull Crashed Ice-kilpailussa on toinen sija kotikilpailussaan Lausannessa maaliskuussa 2013. Hän osallistui ensimmäistä kertaa alamäkiluistelukilpailuun vuonna 2008 Davosissa. Siviiliammatiltaan nykyisin Sveitsin Airolossa asuva Müller on mekaanikko. Hän pelaa myös jääkiekkoa puolustajana ja edustaa nykyisin Sveitsin viitosdivarissa pelaavaa Bleniota.

## Lähteet
* http://www.redbullcrashedice.com/fi_FI/athlete/kim-muller
* http://www.eliteprospects.com/player.php?player=84813
Red Bull Crashed Ice

**Red Bull Crashed Ice** on energiajuomatuotemerkki Red Bullin sponsoroima joka talvi järjestettävä alamäkiluistelusarja, joka toimii myös lajin maailmanmestaruussarjana. Vuodesta 2001 vuoteen 2009 asti mestaruus ratkaistiin vain yhdessä kilpailussa, mutta vuodesta 2010 lähtien se on ratkaistu 2–5 kilpailun sarjassa. Yhden kilpailun aikana joinakin vuosina mestaruus saatettiin ratkaista useammankin kerran. Lajin menestynein urheilija on ruotsalais-yhdysvaltalainen Jasper Felder, joka voitti yhden kilpailun sarjan kuudesti vuosina 2001–2009. Nykyisin lajin tunnettuja kilpailijoita ovat muun muassa Marco Dallago, Kyle Croxall ja Cameron Naasz

## Maailmanmestarit

### Yhden kilpailun MM-sarja (2001–2009)

* 2001: Tukholma, Ruotsi :  Jasper Felder

* 2002: Klagenfurt, Itävalta :  Jasper Felder

* 2004: Duluth, USA :  Jasper Felder

* 2004: Moskova, Venäjä :  Jasper Felder

* 2005: Praha, Tšekki :  Jasper Felder

* 2006: Quebec, Kanada :  Gabriel Andre

* 2007: Quebec, Kanada :  Kevin Olson

* 2007: Helsinki, Suomi :  Kevin Olson

* 2008: Davos, Sveitsi :  Miikka Jouhkimainen

* 2008: Quebec, Kanada :  Arttu Pihlainen

* 2009: Quebec, Kanada :  Arttu Pihlainen

* 2009: Praha, Tšekki :  Miikka Jouhkimainen

* 2009: Lausanne, Sveitsi :  Jasper Felder

### Useamman kilpailun MM-sarja (2010–)
* 2010:  Martin Niefnecker
* 2011:  Arttu Pihlainen
* 2012:  Kyle Croxall
* 2013:  Derek Wedge
* 2014:  Marco Dallago
* 2015:  Scott Croxall
* 2016:  Cameron Naasz
* 2017:  Cameron Naasz /  Jacqueline Legere
* 2018:  Scott Croxall /  Amanda Trunzo

## Oheisluokkia
Miesten pääsarjaa on kilpailtu vuodesta 2013 asti, minkä rinnalle tuli naisten sarja vuonna 2011. Suomalainen Salla Kyhälä on voittanut naisten maailmanmestaruuden kolmesti: vuosina 2011, 2014 ja 2015. Nykyään ei ole enää joukkuesarjaa. Sen on korvannut junioreiden (16v-20v) MM-kisa ja freestyle-sarja vuodesta 2016

## Pistelasku
Voittaja saa pisteitä 1000, toinen 800, kolmas 600 ja tästä alaspäin siten, että sadanneksi sijoittunut kilpailija palkitaan 0,5 pisteellä. 

## Tunnettuja kilpailijoita
Kaikkien aikojen menestynein Red Bull Crashed Ice -kilpailija on Jasper Felder, joka on voittanut sarjan yksipäiväisen kilpailun kuusi kertaa. Suomessa etenkin jo uransa päättänyt Arttu Pihlainen (maailmanmestari 2008, 2009 ja 2011) on tunnettu.

## Riders Cup
Kaudelle 2015 kilpailuohjelmaan tuli uusia kilpailuita, joita kutsutaan nimellä Riders Cup. Sen tarkoituksena on laajentaa alamäkiluistelua ja tarjota useammille urheilijoille mahdollisuuksia osallistua sarjan kilpailuihin. Riders Cupissa on kauden aikana neljä osakilpailua, joista kuljettajat voivat kerätä lisäpisteitä varsinaisen MM-sarjan pisteiden lisäksi. Riders Cup -kilpailuista saa 25 prosenttia varsinaisen MM-sarjan osakilpailun pisteistä.

Kaikkien aikojen ensimmäisen Riders Cup -kilpailun voitti  Cameron Naasz Hastingsissa, Minnesotassa tammikuussa 2015. Riders Cupin yhteispisteissä voittaja tuolla kaudella oli koko sarjan mestaruuden voittanut Scott Croxall.

## Lähteet

### Viitteet

## Aiheesta muualla
* http://www.redbullcrashedice.com/fi_FI
Pirkanmaan musiikkiopisto

**Pirkanmaan musiikkiopisto** (lyh. **PMO**) on vuonna 1970 perustettu Pirkanmaan alueella toimiva musiikkiopisto, jossa voi opiskella soittoa ja laulua taiteen perusopetuksen laajan ja yleisen oppimäärän mukaan. Opistolla on myös laajaa muskari- ja musaryhmätoimintaa 0–9-vuotiaille. Pirkanmaan musiikkiopiston ylläpitäjä on YMCA Tampere. 

Opiston päätoimitalo sijaitsee Tampereen Kaakinmaalla osoitteessa Eteläpuisto 4. Tampereen lisäksi toimipisteitä on Hämeenkyrössä, Kangasalla, Pirkkalassa ja Ylöjärvellä. Pirkanmaan musiikkiopistossa voi opiskella lähes kaikkia soittimia kanteleesta sähkökitaraan sekä klassista ja pop/jazz-laulua. Oppilaita on n. 1600 ja opettajia n. 90 (tilanne 26.4.2021). 

Pirkanmaan musiikkiopiston rehtorina on toiminut Jouni Auramo vuodesta 2010. Apulaisrehtoreina ovat Niina Haapanen ja Timo Saarinen. Opiston opettajia ovat muun muassa saksofonistit Masa Orpana ja säveltäjä Petri Nieminen. 

## Lähteet
*https://pmo.fi

## Aiheesta muualla
*Pirkanmaan musiikkiopiston kotisivut
Scott Dann

**Scott Dann** (s. 14. helmikuuta 1987 Liverpool, Englanti) on englantilainen jalkapalloilija. Pelipaikaltaan hän on keskuspuolustaja. Hän on pelannut Englannin Valioliigassa Birmingham Cityn, Blackburn Roversin ja vuosina 2014–2021 Crystal Palacen joukkueissa.

## Seurajoukkueura
Jalkapallon pelaamisen Dann aloitti Walsallin juniorikoulussa. Hän myös aloitti aikuisten uransa seurassa pelaten 63 ottelua, joissa viimeisteli kahdeksan maalia. Vuosien 2005 ja 2006 aikana hän kävi seurastaan pelaamassa lainalla Køge BK:ssa (2 ottelua), Redditch Unitedissa (11 ottelua, 1 maali) ja Hednesford Townissa (3 ottelua) ennen kuin siirtyi pelaamaan Coventry Cityn riveissä. Coventryssä hän pelasi vuosina 2008-2009 kaikkiaan 51 ottelua, joissa viimeisteli neljä maalia. Vuonna 2009 Dunn siirtyi Birmingham Cityyn, jossa pelasi vuoteen 2011 saakka. Näiden vuosien aikana hänen tililleen Birminghamissa kertyi 60 ottelua, joissa syntyi kolme maalia. Vuodesta 2011 lähtien Dannin seurana oli Blackburn Rovers, ennen kuin tammikuussa 2014 hän siirtyi Crystal Palaceen. Blackburnissa hän pelasi 106 ottelua, joissa viimeisteli seitsemän maalia. Crystal Palacessa Dann pelasi kauden 2020–2021 loppuun mennessä 181 ottelua, joista 164 ottelua Valioliigassa. Näissä otteluissa hän teki 16 maalia, joista 13 maalia Valioliigassa. Kaudet 2021–2023 hän edusti Englannin mestaruussarjassa Readingiä.

## Maajoukkueura
Dann on pelannut kaksi ottelua Englannin alle 21-vuotiaiden jalkapallomaajoukkueessa.

## Lähteet
2,4,6-trikloorianisoli

**2,4,6-trikloorianisoli** eli TCA (C7H5Cl3O) on aromaattinen orgaaninen yhdiste, anisolin kloorattu johdannainen, jota syntyy myös eräiden sienien ja bakteerien aineenvaihduntatuotteina. TCA on tärkein aiheuttaja korkkivikana tunnetulle viinin makuvirheelle.

TCA on myös pääaiheuttaja Etelä-Amerikasta tuoduissa kahvinpavuissa esiintyvälle Rio-y -ominaismaulle, jota kahvinharrastajapiireissä ei välttämättä pidetä makuvirheenä.

## Lähteet
Hambletonian Stakes

**Hambletonian Stakes** (myös **The Hambletonian**) on vuosittain New Jerseyssä Meadowlandsin raviradalla järjestettävä Pohjois-Amerikan suurin ravikilpailu, joka on tarkoitettu kolmivuotiaille hevosille. Se on nimetty Yhdysvalloissa 1850-luvulla kilpailleen Hambletonian 10 -nimisen oriin mukaan. Hambletonian Stakes on yksi maailman kolmesta merkittävimmästä ravilähdöstä Prix d'Ameriquen ja Elitloppetin ohella sekä myös ensimmäinen Yhdysvaltojen kolmesta Triple Crown -kilpailusta. Sen perinteinen ajankohta on elokuun ensimmäinen lauantai.

## Historia
Vuonna 1926 perustettu Hambletonian järjestettiin ensimmäistä kertaa New Yorkin osavaltion Syracusessa Great New York State Fair -maatalousnäyttelyn yhteydessä. Seuraavana vuonna kilpailu siirtyi Kentuckyn Lexingtoniin kolmen vuoden ajaksi ja sieltä edelleen New Yorkin Gosheniin vuoteen 1956 saakka. Poikkeuksena oli sotavuosi 1943, jolloin kilpailu käytiin säännöstelyn vuoksi New Yorkin kaupungissa sijaitsevalla Yonkersin raviradalla. Vuosina 1957–1980 Hambletonian järjestettiin Illinoisin Du Quoinin maatalousnäyttelyn yhteydessä, jonka jälkeen se siirtyi Meadowlandsin raviradalle.

## Voittajat

## Lähteet

## Aiheesta muualla
*The Hambletonian Societyn kotisivut
Jim Benning

**Jim Benning** (s. 29. huhtikuuta 1963 Edmonton, Alberta) on pelaajauransa lopettanut kanadalainen jääkiekkoilija, ja nykyinen Vancouver Canucksin toimitusjohtaja. Benning pelasi pelaajaurallaan yhteensä 610 NHL-ottelua Vancouver Canucksissa sekä Toronto Maple Leafsissa. 

## Pelaajaura

Ennen NHL-uraa Benning pelasi juniorijääkiekkoa Alberta Hockey Leaguessa, sekä WHL:ssä, Portland Winterhawksin joukkueessa. Pelatessaan WHL:ssä kaudella 1980–81, hänet valittiin liigan parhaaksi puolustajaksi.

Toronto Maple Leafs varasi Benningin  koko tilaisuuden kuudentena pelaajana. Tulokaskaudellaan Benning pelasi 74 ottelua, joissa hän teki viisi maalia, ja antoi 17 maaliin johtanutta syöttöä. Benning pelasi 
Torontossa kauteen 1986–1987 asti, jolloin hän siirtyi kesken kauden Vancouver Canucksiin, jossa pelasi loput NHL-urastaan.

## Ura jääkiekkovaikuttajana

Pelaajauransa jälkeen Benning aloitti Mighty Ducks of Anaheimin organisaatiossa kykyjenetsijänä. Seuraavalla kaudella Benning siirtyi kykyjenetsijäksi Buffaloon, jossa hän palveli kesään 2006 asti. Buffalosta Benning pääsi Boston Bruinsiin apulaistoimitusjohtajaksi. Benning voitti ensimmäisen kerran Stanley Cupin kaudella 2010–2011. Kesällä 2014 Vancouver Canucks ilmoitti tehneensä monivuotisen sopimuksen seuran uuden toimitusjohtaja Benningin kanssa.

## Lähteet
Algol (yritys)

**Algol Oy** on suomalaisen teknistä tukkukauppaa harjoittavan Algol-konsernin emoyhtiö. Yhtiön tytäryhtiöt ovat: 
* teollisuuskemikaaleja ja polymeerejä myyvä **Algol Chemicals Oy** 
* nosto- ja siirtoratkaisuja sekä sisälogistiikan ja teollisuuden laitteita toimittava **Algol Technics Oy** 
* terveydenhoidon apuvälineitä myyvä **Algol Trehab Oy**
* laboratoriodiagnostiikan tuotteita myyvä **Histolab Products AB,** joka osti kesällä 2025 Algol Diagnosticsin osakekannan
* epäorgaanisia ja orgaanisia kemikaaleja, muoveja sekä muita teollisuuden raaka-aineita myyvä **Suomen Unipol Oy.**

## Historiaa
Algolin historia juontaa saksalaisen Albert Goldbeck-Löwen vuonna 1894 Helsingin Liisankadulle perustamaan agentuuriliikkeeseen, joka alkoi toimittaa kemikaaleja, metalleja ja rakennusaineita Suomen teollisuudelle. Yritys laajeni tukkukaupaksi 1920-luvulla, ja 1930-luvulla Algol sai luvan harjoittaa apteekkitavaroiden tukkukauppaa. 1970-luvulla Algol aloitti omien nostolaitteiden tuotannon. Algol vetäytyi lääkekaupasta, kun Algol Pharma myytiin ranskalaiselle Biocodexille vuonna 2016. Yhtiön liiketoimintakokonaisuus muodostuu kolmesta osa-alueesta: kemikaalit ja muut raaka-aineet, teollisuutta palveleva teknologia sekä terveydenhoito. 

Algolin pääkonttori on 1980-luvulta asti sijainnut Espoon Karamalmilla, jonne 1960-luvulla rakennettiin yrityksen keskusvarasto. 1990-luvulla Algol alkoi laajentua Suomesta muihin Pohjoismaihin sekä Baltian suuntaan. Algolilla on toimipisteitä yhdeksässä maassa.

Algol on tehnyt vastuullisuusraportointia vuodesta 2022 alkaen. 

## Lähteet

## Kirjallisuutta
*Bergman, Roger: *Algol 100 1894–1994. Yrityskronikka. En företagskrönika.* .
*Paavilainen, Marko & Jensen-Eriksen, Niklas: *Kansainvälisen kauppiaan viisi kvartaalia*. 1894-2019. .

## Aiheesta muualla
* Algolin osake- ja omistushistoriaa Pörssitiedon nettisivuilla
Finnsonic

**FinnSonic Oy** on Lahdessa toimiva yritys, joka on perustettu 1979. FinnSonic kehittää ja valmistaa ultraäänipesu- ja särötarkastuslaitteita teollisuuden osienpesutarpeisiin ja NDT-järjestelmiin. Ensimmäisen pöytämallisen ultraäänipesurin FinnSonic valmisti vuonna 1979. FinnSonic on toimittanut laajoja osienpesu- ja tarkastusratkaisuja ilmailualalle vuodesta 1991. 

Yrityksen päätuotteita ovat ultraäänitekniikkaan perustuvat manuaaliset ja automaattiset pesulaitteet. Noin 34 henkilöä  (2023) työllistävä Finnsonic on ainoa suomalainen yritys, jossa valmistetaan ultraäänipesulaitteita. FinnSonic on yksi pohjoismaiden suurimmista teollisten pesulaitteiden valmistajista. Yrityksen liikevaihdosta yli 80 % menee vientiin.

## Lähteet
Daniel Owusu

**Daniel Owusu** (s. 13. heinäkuuta 1989) on ghanalainen jalkapalloilija. Hän edustaa Kakkosessa pelaavaa FC Jazzia.

Daniel Owusu tuli vuonna 2006 Fulhamin jalkapalloakatemiaan, josta hän oli vuokralla belgialalaisissa pääsarjassa pelanneessa Beerschotin ja toisella sarjatasolla pelanneessa KV Turnhoutin joukkueissa. 

Keväällä 2011 Owusu siirtyi Suomeen ja Ykkösen AC Oulun riveihin. Seuraavan vuoden belgialaisen KV Turnhout-kauden jälkeen Owusu palasi kaudeksi 2013 AC Oulun riveihin. 

## Lähteet

## Asiasta muualla
*Owusu transfermarkt-sivustolla
*Owusu palloverkon-sivustolla
Mika Raatikainen

**Mika Pekka Raatikainen** (s. 7. marraskuuta 1961 Helsinki) on suomalainen poliisi ja perussuomalainen poliitikko. Hänestä tuli kansanedustaja varasijalta heinäkuussa 2014, kun Jussi Halla-aho valittiin Euroopan parlamenttiin kevään 2014 europarlamenttivaaleissa.

Raatikainen valittiin jatkokaudelle vuoden 2015 eduskuntavaaleissa. Hän jäi valitsematta vuoden 2019 eduskuntavaaleissa, mutta toimi Halla-ahon varaedustajana heinäkuuhun 2019 saakka. Hän on myös Helsingin kaupunginvaltuuston jäsen.

## Ura
Siviiliammatiltaan Raatikainen on poliisi. Hän on työskennellyt Helsingin poliisilaitoksella vuodesta 1983. Raatikainen on ollut rikoskomisario ja tutkinnanjohtaja Helsingin poliisin huumerikosyksikössä ja  toiminut ulkomaalaispoliisin maastapoistamisryhmässä.

Raatikainen on työskennellyt yli kymmenen vuotta ulkomailla. Hän on ollut sotilaspoliisina rauhanturvatehtävissä Libanonissa, kouluttanut irakilaisia poliiseja Jordaniassa ja ollut YK:n tehtävissä Gazassa ja Kosovossa. Lisäksi Raatikainen on toiminut EU:n korruptionvastaisen projektin pysyvänä asiantuntijana Jordaniassa Resident Twinning Adviser -nimikkeellä.

Raatikainen oli Perussuomalaisten ehdokkaana ensimmäisen kerran vuoden 2008 kunnallisvaaleissa Helsingissä ja jäi varasijalle 596 äänellä. Vuoden 2012 kunnallisvaaleissa Raatikainen valittiin Helsingin kaupunginvaltuustoon 1&nbsp;071 äänellä. Raatikainen valittiin Helsingin kaupunginhallitukseen Halla-ahon siirryttyä europarlamenttiin. Lisäksi Raatikainen on johtanut Helsingin pelastuslautakuntaa vuodesta 2013 lähtien ja hänet valittiin Uudenmaan maakuntahallitukseen vuonna 2014 missä tehtävässä hän jatkaa edelleen. Kuntavaaleissa 2017 Raatikainen uusi paikkansa Helsingin kaupunginvaltuustossa 1 407 äänellä.

Vuoden 2011 eduskuntavaaleissa Raatikainen sai Helsingin vaalipiirissä 2&nbsp;425 ääntä ja jäi varasijalle. Kun Halla-aho valittiin Euroopan parlamenttiin kevään 2014 vaaleissa, Raatikainen nousi kansanedustajaksi 4. heinäkuuta 2014.

Monista muista perussuomalaisista poiketen Raatikainen ei vastusta pakkoruotsia. Hän äänesti sukupuolineutraalia avioliittolakia vastaan marraskuussa 2014.

Raatikainen oli jälleen ehdolla vuoden 2015 eduskuntavaaleissa. Hän sai vaaleissa 3&nbsp;370 ääntä ja tuli valituksi. Vuoden 2019 eduskuntavaaleissa Raatikainen jäi valitsematta, mutta kohosi varasijalta kansanedustajaksi Halla-ahon pyydettyä vapautusta edustajantoimestaan heinäkuuhun 2019 asti, jolloin vuonna 2014 valitun Euroopan parlamentin toimikausi päättyi.

## Yksityiselämä
Raatikainen on ollut vuodesta 2012 naimisissa libanonilaisen kääntäjänä ja tulkkina työskentelevän Stacy Makhoulin kanssa. He tapasivat Italiassa vuonna 2006 Raatikaisen luennoidessa International Institute of Humanitarian Law-instituutissa (IIHL).

Raatikaisella on kaksi aikuista lasta. Hänen äitinsä on suomenruotsalainen. Raatikainen ilmoitti huhtikuussa 2017 eroavansa protestina evankelis-luterilaisesta kirkosta.

## Lähteet

## Aiheesta muualla
*
Katja Hänninen

**Katja Maria Hänninen** (o.s. **Laurila**, s. 26. tammikuuta 1980 Oulainen) on suomalainen vasemmistoliittoa edustava poliitikko. Hän nousi kansanedustajaksi varasijalta heinäkuussa 2014 Merja Kyllösen siirryttyä Euroopan parlamentin jäseneksi. Hänet valittiin Vasemmistoliiton eduskuntaryhmän 2. varapuheenjohtajaksi 02.02.2021. 

Hänninen on Raahen kaupunginvaltuutettu vuodesta 2009.

## Ura
Koulutukseltaan Hänninen on ylioppilasmerkonomi ja ammatiltaan myyjä. Ennen eduskuntaan valitsemistaan hän työskenteli vuodesta 2001 Raahen Prismassa.

Hänninen on ollut Raahen kaupunginvaltuuston jäsen vuodesta 2009. Vuoden 2008 kuntavaaleissa hänet valittiin valtuustoon 71 äänellä. Vuoden 2012 kunnallisvaaleissa Hänninen oli Raahen ääniharava 736 äänellä. Hän on Raahen kaupunginvaltuuston 1. varapuheenjohtaja. Hänninen on myös vasemmistoliiton puoluevaltuuston ja Raahen kirkkovaltuuston jäsen.

Vuoden 2011 eduskuntavaaleissa Hänninen sai 4&nbsp;326 ääntä Oulun vaalipiirissä. Hän jäi tuolloin varasijalle, mutta nousi eduskuntaan 4. heinäkuuta 2014, kun Merja Kyllönen valittiin Euroopan parlamenttiin vuoden 2014 vaaleissa. Hänninen oli ehdolla Oulun vaalipiiristä myös vuoden 2015 eduskuntavaaleissa. Niissä hän sai 6007 ääntä, joka riitti eduskuntapaikkaan.

Katja Hänninen oli eduskunnan valtiovarainvaliokunnan, hallinto- ja turvallisuusjaoston, työ- ja elinkeinojaoston, kunta- ja terveysjaoston sekä tulevaisuusvaliokunnan jäsen.

Toukokuussa 2016 Hänninen sai eduskunnan puhemieheltä nuhteet alkoholinkäytöstään valtiovierailulla Ruotsissa. Hänninen pahoitteli tapahtunutta.

Vuoden 2019 eduskuntavaaleissa Hänninen uusi paikkansa eduskunnassa saatuaan 4 145 ääntä.

Hänninen kuuluu ydinvoimaa vastustavaan Pro Hanhikivi -liikkeeseen ja vastustaa Fennovoiman Pyhäjoen ydinvoimalaitoksen lupaa.

## Yksityiselämä
Hänninen asuu Raahessa Piehingin kylässä. Hänellä on viisi lasta, joista ensimmäinen syntyi Katjan ollessa 14-vuotias. Pari vihittiin Katjan ylioppilasjuhlien jälkeen. He ovat sittemmin eronneet.

## Lähteet

## Aiheesta muualla
*
Jarkko Honkanen

**Jarkko Tapio Honkanen** (s. 24. lokakuuta 1972 Kemijärvi) on 1990-luvulla uransa aloittanut laulaja. Hän on ollut yhtyeineen mukana *[[Taivaan tulet (televisiosarja)|Taivaan tulet]]* -televisiosarjassa ja osallistunut Tangomarkkinat-laulukilpailuun vuonna 2014 sijoittuen tangokuningasfinaalissa viidenneksi. Rovaniemeläinen Honkanen on tehnyt laulujen sanoituksia myös muille artisteille ja yhtyeille.

## Yhtyeet
Iskelmäkeikoilla Honkanen aloitti esiintymisensä Pohjantähti-yhtyeen solistina vuonna 2004. Vuonna 2009 nimi muutettiin Taiga-yhtyeeksi, jonka kanssa hän esiintyy edelleen. Jarkko Honkanen & Taiga valittiin Vuoden 2017 tanssittajaksi.   

Hän laulaa myös Honkanen & Vaara -duossa, sekä 2021 perustetussa Lätkäfaijat -yhtyeessä.
Vuosituhannen alkupuolella hän on laulanut H. Moilanen & Osviitta -kokoonpanossa, sekä 90 -luvulla toimineissa The Beats ja Sulo Armas & Pilvilinna -bändeissä.  

## Diskografia
### Albumit
* Hetken kestää onni kerrallaan (2009)
* Illaksi kotiin (2010)
* Ennen kuin aamu koittaa (2012)
* Kaipuun kyyneleitä (Taiga) (2016)
* Vaeltaja (Taiga) (2017) [Vuoden albumi -palkinto]
* Suunta muuttumaton (Taiga) (2020)
* Sydän (2021)

### Singlet
* Luu kouraan jää (01/2008)
* Rosalie (06/2008)
* Päältä terästä, sisältä kultaa (09/2008)
* Maailman teille (06/2009)
* Vanha 100A (01/2010)
* Illaksi kotiin (03/2010)
* Iltaan asti (08/2010)
* Mustat silmät (Dark eyes) (11/2010)
* Jos kipinä syttyy / Kadotin sinut (06/2011)
* Jäit vierellein (01/2014)
* Kaksi kaunista (05/2014)
* La bella vita (09/2014)
* Kaipuun kyyneleitä (Taiga) (01/2016)
* Saavuttamaton (Taiga) (03/2016)
* Hyvissä käsissä (Taiga) (04/2017)
* Onnen hetket (Taiga) (05/2018)
* Taivas rajana (Taiga) (06/2018)
* Isän ääni (Taiga) (11/2018)
* Ennen kuin aamu koittaa (Taiga) (01/2019) 
* Napakymppi (Taiga) (06/2019)
* Läpikulkumatkalla (Taiga) feat. Esa Eloranta (10/2019)
* Delilah (Honkanen & Vaara) (01/2021)
* Tanssin kanssas aamuun (02/2021)
* Taottua rautaa (04/2021)
* Kaikenkantaja (08/2021)
* Siellä se lepää (Lätkäfaijat) (04/2022
* Leijonamieli (Kepasa ft. Lätkäfaijat) (05/2022)
* Alkaa jo polttaa (Taiga)(05/2022)
* Malja elämälle (Taiga) (09/2022)
* Lätkäfaija (Lätkäfaijat) (10/2022)
* Kankaan kaunis Katriina (Honkanen & Vaara) (01/2023)
* Yhden yön (Taiga) (05/2023)
* Unessain oon sun (duetto, Heidi Pakarinen) (9/2024)
* Tuomenkukkia (Tokyo tasogare - Una sera di Tokyo) (1/2025)
* Se oli silloin (Je t´appartiens) (5/2025)
* Bella ciao (duetto, Jaakko Laitinen) (9/2025)

### EP:t
* Rakkauden kellot, Mielessäin vain ja En ole yksin (02/2005)
* Tielle taas, Vuoden jokaisen ja Paratiisiin (03/2006)
* Haaveiden harhaa, Lapin taika ja Rakkauden kellot (07/2007)

### Kokoelmat
* Pohjoisen tähdet 2: Mielessäin vain (12/2005)
* Junakapina -levy: Miks’ rata vanha katoaa (08/2006)
* Pohjoisen tähdet 3: Taivaan värit (06/2014)
* Pohjoisen tähdet 4: Napakymppi (03/2020)

## Aiheesta muualla
* Jarkko Honkasen kotisivut
Mikael Palola

**Ari Juhana Mikael Palola** (s. 13. tammikuuta 1976 Kuusamo) on kokoomusta edustanut entinen kansanedustaja. Hän nousi heinäkuussa 2014 varasijalta Keski-Suomen vaalipiirin kansanedustajaksi europarlamentaarikoksi siirtyneen Henna Virkkusen tilalle. Hän oli ehdolla myös kevään 2015 eduskuntavaaleissa, sai 4 035 ääntä ja jäi varasijalle.

## Ura
Koulutukseltaan Palola on laskentatoimen merkonomi (Mikkelin liiketalouden instituutti, 1995) ja yhteiskuntatieteiden maisteri (Jyväskylän yliopisto, 2000).

Ennen nousemistaan eduskuntaan Palola työskenteli johtajana SoTe-kuntayhtymässä sekä perusturvaliikelaitos Saarikan johtajana vuodesta 2009. Hän palasi tehtävään kansanedustajakautensa jälkeen. Palola jätti tehtävän elokuussa 2021. Sen jälkeen hän on toiminut Mediconsult-yhtiön yhteiskuntasuhdejohtajana.

Vuosina 2007–2008 Palola työskenteli Saarijärven-Karstulan terveydenhuollon kuntayhtymässä. SoTe-kuntayhtymä vastaa Saarijärven kaupungin sekä Kannonkosken, Karstulan, Kivijärjen ja Kyyjärven kuntien sosiaali- ja terveyspalveluiden järjestämisestä. Perusturvaliikelaitos Saarikka on SoTe-kuntayhtymän tuotanto-organisaatio.

Palola on työskennellyt myös Kyyjärven kunnanjohtajana (2004–2008), Korpilahden talous- ja henkilöstöpäällikkönä (2002–2004), eduskunta- ja EU-avustajana (1999–2002) sekä tavaratalon myyjänä (1997–1999) ja kuntosaliyrittäjänä (1993–1995).

### Politiikka
Vuoden 2011 eduskuntavaaleissa Palola sai 3&nbsp;021 ääntä. Noustuaan varasijalta kansanedustajaksi hän toimi sosiaali- ja terveysvaliokunnassa sekä työelämä- ja tasa-arvovaliokunnassa sekä varajäsenenä hallintovaliokunnassa.

Palola julkaisi Youtubessa *Salkku auki* -nimistä videoblogia, jossa hän kertoi eduskunnan toiminnasta ja kansanedustajan työstä.

## Näkemykset

### Arvot
Politiikassa Palola edusti kokoomuksen arvokonservatiivista siipeä.

### Seksuaali- ja sukupuolipolitiikka
Palola äänesti eduskunnassa sukupuolineutraalia avioliittolakia vastaan marraskuussa 2014. Ennen äänestystä hän toi esille halunsa säilyttää avioliitto ”kristillisen perinteen mukaisena”.

## Lähteet

## Aiheesta muualla
*
Pentre Ifan

**Pentre Ifan** on asuinpaikka Nevernin kunnassa Pembrokeshiressa Walesissa. Siellä on  Walesin suurin ja parhaiten säilynyt kivikautinen paasikammio.

## Historia
Paasikammio on peräisin suunnilleen ajalta 3&nbsp;500 eaa. ja sitä on mahdollisesti käytetty yhteishautana. Olemassaolevista kivistä muodostuu portaali ja haudan päätila, joka on alkujaan saattanut olla suuren kiviröykkiön peitossa, jonka koko on voinut olla noin 36,6 × 17 metriä. Osa kivistä on levällään, mutta ainakin seitsemän on alkuperäisillä paikoillaan. Päällyskiven pituus on 5,1 metriä, ja sen arvioidaan painavan 16 tonnia, ja se on 2,4 metrin korkeudessa maanpinnasta. Se on hyvin tarkasti tukeutunut kolmen pystykiven kapeisiin kärkiin. Portaalia ympäröivä fasadi on rakennettu huolellisesti kuivamuurauksena.

Arkeologisia kaivauksia on tehty paikalla vuosina 1936–1937 ja 1958–1959, ja molempia johti William Francis Grimes.

Paasikammion omistaa ja sitä ylläpitää Walesin historiallisista ympäristöistä vastaava virasto Cadw,. Paikasta huolehditaan hyvin, ja sinne pääsy on maksuton. Se on noin 17&nbsp;kilometrin päässä Cardiganista.

## Lähteet

## Aiheesta muualla

*Geograph.co.uk : kuvia Pentre Ifanista ja ympäristöstä 
*The best preserved megalithic site in Wales - Extrageographic  
*QuickTime VR of Pentre Ifan: British Tours Ltd 
*Article and photos of Pentre Ifan 
* Artikkeleita, Megalithic.co.uk
Uefa Super Cup 2014

**Uefa Super Cup 2014** oli järjestykseltään 39. Uefa Super Cupin ottelu. Siinä kohtasivat kaksi hallitsevaa Euroopan seurajoukkueiden pääkilpailujen mestaria Mestarien liigan voittaja ja Eurooppa-liigan voittaja. Ottelu pelattiin 12. elokuuta 2014 Cardiff City Stadiumilla, Cardiffissa Walesissä.

Ottelu käytiin kahden espanjalaisseuran Real Madridin ja Sevillan välillä, joista ensimmäiseksi mainittu oli kauden 2013–2014 Mestarien liigan voittaja ja jälkimmäinen kauden 2013–2014 Eurooppa-liigan voittaja.

## Tapahtumapaikka
Cardiff City Stadium valittiin ottelun tapahtumapaikaksi Uefan järjestelykomitean pitämässä kokouksessa 30. kesäkuuta 2012. Stadion otettiin käyttöön vuonna 2009 ja sen toiminut siitä lähtien kaupungin jalkapalloseura Cardiff Cityn kotinäyttämönä. Stadionin entinen yleisökapasiteetti oli 27&nbsp;000, mutta laajennustyön jälkeen se nousi 33&nbsp;000.

## Joukkueet

## Lipunmyynti
Kansainvälinen lipunmyynti suurelle yleisölle oli avoinna 5.–27. kesäkuuta 2014. Lippuja myytiin kolmessa eri hintakategoriassa: £110, £75 ja £40.

## Tuomaristo
Englantilainen oikeudenjakaja Mark Clattenburg valittiin toimimaan ottelun erotuomarina. Hänen lisäkseen tuomaristoon nimettiin täysenglantilainen kokoonpano, joista Simon Beck ja Stuart Burt toimivat avustavina erotuomareina, neljäntenä erotuomarina toimii Darren England ja lisätuomareina Michael Oliver sekä Anthony Taylor.

Ottelussa käytettiin haihtuvaa spraymaalia ensimmäistä kertaa Uefan alaisessa seurajoukkueiden välisessä kohtaamisessa.

## Ottelu
### Kokoonpanot
Real Madridin keskikenttäpelaaja Xabi Alonso joutui olemaan ottelusta sivussa pelikiellon vuoksi.

### Tiedot

|valign="top"|
|valign="top" width="50%"|

|}

### Tilastot

## Lähteet

## Aiheesta muualla
* Uefa Super Cupin virallinen sivusto
Anna Nilsson

**Anna Nilsson** (s. 18. kesäkuuta 1981) on ruotsalainen jalkapalloilija, joka toimi hyökkääjänä Karlstadin jououkkueessa QBIK:ssa. Hän teki neljä maalia joukkueelleen  2006 vuoden runkosarjassa ja  kaksi maalia 2007-2008 runkosarjassa. 

Vuonna 2007 Nilsson lähti QBIK:ista IFK Skoghalliin. Hän on pelannut seuraavissa joukkueissa: QBIK (kasvattajaseura), IFK Skoghall ja QBIK.

## Lähteet
Sheffield Hallam University

**Sheffield Hallam University** (SHU) on Englannin kolmanneksi suurin yliopisto, joka sijaitsee Sheffieldissä. Sheffield Hallam Universityssä on noin 31&nbsp;500 opiskelijaa.

Oppilaitoksen historia alkaa vuodesta 1836. Se kasvoi useiden alan koulujen yhteenliittymänä.

Wallace ja Gromit -animaatioiden tekijä Nick Park on opiskellut Sheffield Hallam Universityssä. Hän aloitti vuonna 1992.

## Lähteet

## Aiheesta muualla
Markus Oscarsson

**Markus Oscarsson** (9. toukokuuta 1977 Västerås) on ruotsalainen ratamelonnan olympiavoittaja, joka seuratasolla edustaa Västerås kanotföreningiä.

Oscarsson voitti nuorten MM-kilpailuissa Japanissa kaksi hopeamitalia 1&nbsp;500 ja 1&nbsp;000 metrin matkoilla vuonna 1995. Henrik Nilssonin kilpapariksi ryhdyttyään hän saavutti olympiahopeaa kajakkikaksikoiden 1&nbsp;000 metrillä Sydneyssä 2000. Poznańin MM-kilpaiuissa 2001 he saavuttivat kajakkikaksikoiden 500 metrillä pronssia. Sevillassa 2002 ja Gainesvillessä 2003 he voittivat 1&nbsp;000 metrillä maailmanmestaruuden. Ateenan olympialaisissa 2004 he voittivat 1&nbsp;000 metrillä kultaa. Oscarsson piti taukoa kilpaurheilusta vuonna 2005. Hän palasi radoille vuonna 2006 ja voitti Szegedissä maailmanmestaruuden kajakkiyksiköiden 1&nbsp;000 metrillä kukistamalla Ison-Britannian Tim Brabantsin 0,06 sekunnilla. Szegediin Oscarsson palasi vuonna 2011 ja saavutti Nillssonin kanssa kaksikoiden 1&nbsp;000 metrillä MM-hopeaa.

Oscarsson on 184 cm pitkä ja painaa 84 kg.

## Lähteet
Anna Q. Nilsson

**Anna Quirentia Nilsson** (30. maaliskuuta 1888 Ystad, Ruotsi – 11. helmikuuta 1974 Hemet, Kalifornia) oli ruotsalais-amerikkalainen näyttelijä, joka tunnetaan yhtenä suurista mykkäelokuvatähdistä.

## Ura
Anna Nilsson alkoi teini-iässä säästämään rahaa päästäkseen Yhdysvaltoinin, ja matkusti New Yorkiin vuonna 1907. Hän teki siellä aluksi töitä lastenhoitajana. Muotokuvamaalari Carol Bickwith löysi Nilssonin kun hän käveli kadulla Manhattanilla, ja pyysi hänet mallikseen. Nilsson teki elokuvadebyyttinsa vuonna 1911 Kalem -elokuvayhtiön elokuvassa *[[Molly Pitcher]]* joka kertoi Yhdysvaltain vapaussodasta, sen ohjasi Sidney Olcott. Sen jälkeen Nilsson oli vuosina 1911–1919 yli sadassa elokuvassa, mutta suurin osa niitä on kadonnut, johtuen nitraattifilmin heikosta kestävyydestä ja paloherkkyydestä, mikä aiheutti elokuvateattereissa tulipaloja.

Nilsson palasi Ruotsiin kesäksi vuonna 1921, ja oli siellä ollessaan pääroolissa elokuvassa *Värmlänningarna* (*The Värmlanders*), josta tuli suuri kassamenestys. Palattuaan Hollywoodiin hän jatkoi siellä menestyksekästä uraansa, mutta joutui 1920-luvun puolivälissä ratsastusonnettomuuteen josta toipuminen vaati kolme leikkausta, ja vuosien toipumisajan ennen kun hän pystyi taas kävelemään kunnolla. Hän yritti tehdä paluun elokuviin mykkäelokuvan kulta-ajan loppupuolella, mutta pitkä tauko ja äänielokuvien tuleminen saivat hänen suosionsa hiipumaan. 1930-luvun alusta 1950-luvun puoliväliin hän oli vain noin 40 elokuvassa, ja lopulta hän oli niin pienissä rooleissa ettei hänen nimeään enää mainittu elokuvien lopputeksteissä.

Hän on saanut nimensä Hollywood Walk of Famelle osoitteeseen 6150 Hollywood Boulevard.

## Lähteet

## Aiheesta muualla
* 
*
Claisen-kondensaatio

**Claisen-kondensaatio** on kondensaatioreaktio, joka tapahtuu vahvasti emäksisissä olosuhteissa kahden esterin tai esterin ja toisen karbonyyliyhdisteen, tyypillisimmin ketonin kanssa. Reaktiossa tuotteena muodostuu joko β-ketoesteri tai diketoni. Reaktio on nimetty löytäjänsä saksalaisen kemistin Ludwig Claisenin mukaan, joka raportoi reaktion vuonna 1887.

## Reagenssit ja mekanismi
Claisen-kondensaatiossa elektrofiilinä toimii karbonyyliyhdisteen hiiliatomi. Elektrofiilinen reagenssi on esteri ja erityisen hyviä ovat esterit, jotka eivät kykene muodostamaan enolaatteja. Tällaisia ovat muun muassa formiaatti-, oksalaatti- ja aromaattiset esterit. Nukleofiilina Claisen-kondensaatiossa on enolaatti-ioni, joka voi emäksisissä olosuhteissa muodostua joko esteristä tai ketonista. Emäksenä käytetään tyypillisesti alkoksideja tai natriumhydridiä. Etyyliestereitä käytettäessä alkoksidi on etoksidi ja metyyliestereitä kondensoitaessa metoksidi, jotta voidaan estää vaihtoesteröintireaktiot.

Claisen-kondensaation reaktiomekanismin ensimmäinen vaihe on emäksen katalysoima esterin tai ketoni enolisoituminen eli nukleofiilisen enolaatin muodostuminen. Seuraavassa ketonista tai esteristä muodostunut enolaatti reagoi esterin karbonyyliryhmän hiiliatomin kanssa, jolloin karbonyyliryhmän kaksoissidoksen elektronit siirtyvät happiatomille ja muodostuu tetraedrimäinen välivaihe. Tämä tetraedrimäinen välivaihe hajoaa, jolloin esterin alkoksiryhmä lähtee alkoksidina ja muodostuu kahden esterin välisessä kondensaatiossa β-ketoesteri tai esterin ja ketonin välisessä reaktiossa diketoni.
:

Claisen-kondensaation intramolekulaarista eli molekyylin sisäistä reaktiovastinetta kutsutaan Dieckmann-kondensaatioksi. Tämän reaktion tuote on rengasrakenteinen β-ketoesteri tai diketoni ja helpoiten muodostuu viisi- tai kuusiatominen rengas.

## Lähteet

## Aiheesta muualla
Floris Evers

**Floris Maarten Alphons Maria Evers** (s. 26. helmikuuta 1983 Tilburg, Alankomaat) on alankomaalainen maahockeypelaaja. Hän sai olympiahopeaa miesten maahockeyturnauksessa Ateenassa 2004 ja Lontoossa 2012.

## Lähteet
Paluan

**Paluan** on Filippiinien kunta Mindoron saarella Occidental Mindoron provinssissa. Kunnan pinta-ala on 564,50 neliökilometriä, ja siellä on 18&nbsp;566 asukasta (vuonna 2020).

Paluan sijaitsee Mindoron saaren luoteiskärjessä. Kunta on luonteeltaan maaseutumainen, ja yli 50 prosenttia sen pinta-alasta on metsän peitossa. Paluanin kylää ympäröivät vuoret, joista korkein on 1&nbsp;491 metriin kohoava Calavitevuori. Paluanin kunta jakautuu 12 *[[barangay]]*-alueeseen.

## Lähteet

## Aiheesta muualla
Tell Me

**Tell Me** on brittiläisen rock-yhtyeen The Rolling Stonesin kappale, joka julkaistiin heidän debyyttialbumillaan *[[The Rolling Stones (albumi)|The Rolling Stones (England’s Newest Hitmakers)]]* vuonna 1964. ”Tell Me” julkaistiin myös singlenä USA:ssa samana vuonna ja se oli ensimmäinen laulu, jonka yhtyeen jäsenet Mick Jagger ja Keith Richards kirjoittivat.
Emil Bergman

**Emil ”Nacka” Bergman** (28. heinäkuuta 1908 Oppala, Gävle – 13. huhtikuuta 1975 Tukholma) oli ruotsalainen jääkiekkoilija, joka pelasi Nacka SK:ssa vuosina 1926–1934. Hän sai talviolympialaisissa hopeaa St. Moritzissa vuonna 1928.

## Lähteet
Somaly Mam

**Somaly Mam** (s. 1970 tai 1971 Bou Sra, Mondulkir, Kambodža) on kambodžalainen avustustyöntekijä, joka työskenteli tyttöjen kanssa, jotka on myyty bordelleihin eli ilotaloihin. Hän on saanut työstään monia kansainvälisiä tunnustuksia ja huomionosoituksia.

Mam perusti Afesip-järjestön, joka auttoi seksikaupan uhreja Kambodžassa ja Laosissa. Vuonna 2014 hän vetäytyi järjestön johdosta. Hän oli jäänyt kiinni useista valheellisista väittämistä kertoessaan järjestönsä avustamien tyttöjen kohtaloista.

## Lähteet
Revaz Tškheidze

**Revaz (Rezo) Tškheidze** (, ; 8. joulukuuta 1926 Kutaisi – 3. toukokuuta 2015) oli georgialainen elokuvaohjaaja, näyttelijä, käsikirjoittaja ja tuottaja.

Revaz Tškheidze opiskeli Tbilisin teatteri-instituutissa vuosina 1943–1946 ja valmistui Neuvostoliiton elokuvakoulusta VGIK:istä vuonna 1953. Hän aloitti uransa dokumenttielokuvien ohjaajana. Vuonna 1955 hän ohjasi Tengiz Abuladzen kanssa lyhytelokuvan *Magdanas Lurdža* (ven. *Lurdža Magdany*), joka sai palkinnon Cannesin elokuvajuhlilla.

Tšhkeidzen ensimmäinen itsenäinen ohjaustyö oli neorealistissävyinen nuorisokuvaus *Tšveni ezo* (*Naš dvor*, 1957). Hänen suurimpia taiteellisia menestyksiään oli *[[Sotilaan isä]]* (*Džariskatsis mama*, ven. *Otets soldata*, 1965). Sen sankari on Sergo Zakariadzen esittämä nimihahmo, joka joutuu toisen maailmansodan rintamalle kadonnutta poikaansa etsiessään. Elokuvaa on pidetty yhtenä georgialaisen elokuvan parhaista saavutuksista. *[[Taimet]]* (*Nergebi*, ven. *Sažentsy*, 1973) sai yleisliittolaisen elokuvafestivaalin palkinnon. Opportunistinen puoluedraama *Mšobliuro tšemo mitsav* (*Tvoi syn, zemlja*, myös *Povest o sekretare raikoma*, 1980) sai yleisliittolaisen elokuvafestivaalin pääpalkinnon sekä vuonna 1986 Lenin-palkinnon, josta ohjaaja kieltäytyi vuonna 1991. Neuvostoliittolais-espanjalaista suurtuotantoa *Tskhovreba Don Kikhotisa da Santšo Pantšosi* (*Žitie Don Kihota i Santšo*, 1988) pidettiin aikanaan epäonnistuneena.

Tškheidze liittyi NKP:hen vuonna 1958. Hän työskenteli elokuvastudio Kartuli pilmin ja Rustavelin teatteri-instituutin elokuvaosaston johtajana. Hän oli myös Georgian kommunistipuolueen keskuskomitean jäsen vuodesta 1977 ja Neuvostoliiton korkeimman neuvoston edustaja vuosina 1974–1984. Ohjaaja sai Neuvostoliiton kansantaiteilijan arvonimen vuonna 1980.

## Lähteet
Ruvuman alue

**Ruvuman alue** on yksi Tansanian 31 hallinnollisesta alueesta (mkoa eli region). Alue sijaitsee maan eteläosassa ja on saanut nimensä Ruvumajoen mukaan, joka virtaa alueen eteläpuolitse kohti Intian valtamerta ja muodostaa Tansanian Mosambikin-vastaisen rajalinjan. Ruvuman alueen pohjoispuolella sijaitsee Morogoron alue, koillispuolella Lindin alue, itäpuolella Mtwaran alue ja luoteispuolella Njomben alue.

Alueen pinta-ala on 63&nbsp;669 neliökilometriä. Vuonna 2012 siellä oli 1&nbsp;376&nbsp;891 asukasta. Alueen pääkaupunki on Songea ja alueellisena komissaarina toimii Said Thabit Mwambungu. Alue jakaantuu viiteen piirikuntaan.

## Lähteet

## Aiheesta muualla
* Ruvuman alueen viralliset sivut
Hamo Beknazarjan

**Hamo Beknazarjan** (, ; 31. toukokuuta 1892 Jerevan – 27. huhtikuuta 1965 Moskova) oli armenialainen näyttelijä, elokuvaohjaaja ja käsikirjoittaja.

## Elämäkerta

Beknazarjan opiskeli Moskovan kauppakoulussa ja näytteli vuodesta 1915 lähtien melodramaattisia ensirakastajan rooleja venäläisissä elokuvissa. Vuonna 1921 hän oli perustamassa Georgian valistusasiain kansankomissariaatin elokuvaosastoa. Hän työskenteli Georgian elokuvastudion johtajana ja ohjasi siellä muutamia elokuvia. Vuonna 1924 hän oli perustamassa Armenian elokuvastudiota Haifilmiä. Beknazarjanin ensimmäinen merkittävä elokuva oli georgialais-armenialainen *Namus* (1926), romanttinen tarina nuorista rakastavaisista ja perinteisestä pakkoavioliitosta. Hänen parhaita töitään oli vuosien 1905–1907 vallankumoustapahtumista kertova armenialais-azerbaidžanilainen *Dom na vulkane* (1929). Taka-Kaukasian elokuvastudioiden lisäksi Beknazarjan teki elokuvia myös Venäjän vähemmistökansojen elokuvayhtiölle Vostokkinolle.

Vuonna 1935 Beknazarjan ohjasi ensimmäisen armenialaisen äänielokuvan *Pepo*, josta tuli suuri menestys. Gabriel Sundukjanin teokseen perustuva elokuva kuvaa armenialaisen köyhälistön raskasta elämää ja yhteiskunnallista riistoa 1800-luvun loppupuolella. Venäjän sisällissodasta Armeniassa kertova *Zangezur* (1938) sai Stalin-palkinnon vuonna 1941. Historiallisen suurelokuvan *David-Bek* (1944) aiheena on armenialaisten vapaustaistelu 1700-luvulla. Beknazarjan laati käsikirjoitukset useimpiin ohjaustöihinsä ja käsikirjoitti myös muiden ohjaajien elokuvia.

Beknazarjan sai Armenian SNT:n kansantaiteilijan arvonimen vuonna 1935. Haifilm-studio nimettiin hänen mukaansa vuonna 1965.

## Lähteet
Ninjas in Pyjamas

**Ninjas in Pyjamas** (**NiP**) on ruotsalainen elektronisen urheilun seura, joka perustettiin vuonna 2000. Seura tunnetaan eniten *[[Counter-Strike]]*-joukkueestaan, joka voitti peräkkäin 87 LAN-turnausta vuosina 2012–2014. Se oli finaalissa jokaisessa ensimmäisessä viidessä major-turnauksessa, joista se voitti yhden. Seuralla on joukkueet myös peleissä *[[Valorant]]*, *[[Tom Clancy’s Rainbow Six: Siege|Rainbow Six: Siege]]*, *[[FIFA (pelisarja)|FIFA]]*, *[[Rocket League]]*, *[[Fortnite]]* ja *[[League of Legends]]*.

## Lähteet

## Aiheesta muualla
* Virallinen sivusto 
* Koko Ninjas in Pyjamasin johto joutumassa oikeuteen (Yle Elektroninen urheilu)
Shinyangan alue

**Shinyangan alue** on yksi Tansanian 31 hallinnollisesta alueesta (mkoa eli region). Alue sijaitsee maan pohjoisosassa ja sitä rajaa pohjoisessa Geitan alue, Mwanzan alue ja Simiyun alue, kaakossa Singidan alue ja etelässä Taboran alue. Vuonna 2012 Shinyangan alueesta liitettiin osia Geitan ja Simiyun alueisiin.

Alueen pinta-ala on 18&nbsp;901 neliökilometriä. Vuoden 2012 väestönlaskennan mukaan siellä asui 1&nbsp;534&nbsp;808 asukasta. Alueen pääkaupunki on Shinyanga ja alueellisena komissaarina toimii Zainab R. Telak. Alue jakaantuu kolmeen piirikuntaan.

## Lähteet

## Aiheesta muualla

* Shinyangan alueen viralliset sivut